Kuhrudas

Kuhrudas () arba Vidurio Irano kalnagūbris – kalnagūbris Irano kalnyne, centrinėje Irano dalyje. Ilgis iš šiaurės vakarų į pietryčius apie 900 km, plotis 100–150 km. Būdingas aukštis 2000–3000 m, didžiausias aukštis 4420 m (Hazarano kalnas). Kuhrudas susidaręs iš nuosėdinių ir vulkaninių uolienų. Būdingos atskirų kalnų masyvų grandinės.

Vyrauja pusdykumės, akmenynai. Upės periodinės, teka į nenuotakius druskingus ežerus. Gyvenvietės įsikūrusios oazėse (didžiausi miestai – Isfahanas, Jezdas). Veisiama ožkos, avys, kupranugariai. Kuhrudo šiaurine papėde eina Teherano–Kermano geležinkelis.

 Šaltiniai 

Kategorija:Irano kalnai